પંડિત હર્ષના અષ્ટ કાવ્યનો સ્વયં સરસ્વતીએ સત્કાર અને સ્વીકાર કર્યો. છતાં ત્યાંના લોકોનૅ તેની જાણ ન હતી. કાશ્મીર ભાષાકીય રીતે અજાણ્યો પ્રદેશ છે કોઇ ઓળખે નહિ, અને હર્ષ પોતે સામે ચાલીને રાજાના દરબારમાં જાય નહિ. આ સ્થિતિમાં શાન્તિથી નદી કિનારે ચિંતામણીનો જપ કરતા તે ધ્યાનસ્થ રીતે બેઠા હતા, એવા સમયે બે કાશ્મીરી સ્ત્રીઓ ત્યાં આવી અને ઝગડવા લાગી, કાશ્મીરમાં જેમ નિસર્ગનું સૌન્દર્ય છે. તેમ ત્યાંની સ્ત્રીઓ પણ ખુબજ સુંદર હોય છે. પંડિત હર્ષ આ બન્ને સ્ત્રીઓને જોરથી બોલતી જોઇ રહ્યા, ભાષાતો સમજાતી નહતી, પરંતુ જોરશોરથી બોલતી સ્ત્રીઓ એકબીજાના વાળ ખેંચી એકબીજાને મારવા લાગી તેથી પંડિત હર્ષને તેમના વચ્ચેના ઝગડાની ખબર પડી.